એક કર્મચારી પાછળથી આવી પહેલા કર્મચારી કરતાં વધુ પ્રસિદ્ધિ મેળવે છે. તો તેનો સિનિયર કર્મચારી તેના પ્રત્યે પુષ્કળ ઇર્ષાભાવથી પીડાય છે. તે પોતાના જુનિયરનો નાશ કરવા કાંઇ કેટલાંય વાનાં કરે છે. મનોમન પુષ્કળ ધમપછાડા કરે છે. તેનો ઘડો લાડવો એક કરવા અથવા પોતાના અધિકારીની નજરમાં તે જુનિયરને નીચું દેખાડવાના તમામ શક્ય એટલા પ્રયત્ન આદરે છે. છતાં પછડાટ ઉપર પછડાટ ખાય છે, કારણ તે જુનિયરનું ભાગ્ય જોર કરે છે. જ્યાં સુધી તે જુનિયરનું ભાગ્ય જોર કરતું હશે ત્યાં સુધી તે િસનિયર તેનું કાંઇ જ બગાડી નહીં શકે. હા, સૂરજ સામે ધૂળ ઉછાળવાથી થોડુંક સામયિક અંધારું થાય છે. ધૂળનું આવરણ દૂર થતાં જ પાછું જગત ઝળહળ ઝળહળ થાય છે. તે જુનિયર કલંકિત થાય છતાં તેની નામના વધ્યા કરે. વાત અહીં પતતી નથી. તેનો તમાશો જુઓ.